  Виталий Пронин 10 нунал ӵоже шаерысьтымы руль бергатӥсьёс 10 сюрс 512 пол правилоосты тӥяллям.Выль ар каникулъёсы сюрес вылын кырмемын 242 кудӟем водитель. 38 шуккиськон учырын быриз 8 адями, шуккиськиз 47-ез.Югдурез утёнъя министерствоысь Сюрес вылын кышкытлыклэсь утиськонъя инспекциысь 1-тӥ отделлэн кивалтӥсез Вениамин Вычужанин ивортэмъя, 10 нунал ӵоже шаерысьтымы руль бергатӥсьёс 10 сюрс 512 пол правилоосты тӥяллям. Пыдын ветлӥсьёс но бере кылиллямтэ - 1 сюрс 561 пол правилоосты тӥязы. Озьы 15 адями «корт вал» борды шуккиськиз но больницае шедиз.Ольга Корепанова Туспуктӥз А. Горбунов    Теги: ужпум  